מארק קאלאוויי

מארק ויליאם קאלאוויי (באנגלית: Mark William Calaway; נולד ב-24 במרץ 1965, ביוסטון, טקסס), הידוע יותר בשם דמותו "אנדרטייקר" (הקברן, The Undertaker), הוא מתאבק עבר מקצועי שלקח חלק בארגון ה-WWE החל מ-1990 עד 2020. בארגון ה-WWE קאלאוויי גילם את "הקברן" - דמות של קברן מורבידי וגותי שהוצג כבעל יכולות על-טבעיות - והפך למתאבק ייחודי ומטיל מורא. הקברן הוא אחד המתאבקים הפופולריים בכל הזמנים וזכה עקב כך להיות הדמות המרכזית בעלילות רבות, במהלכן זכה 4 פעמים באליפות ה-WWE, ‏3 פעמים באליפות העולם במשקל כבד (WWE), פעם אחת באליפות ההארדקור ו-7 פעמים באליפות זוגות (6 פעמים של ה-WWE ופעם אחת של ה-WCW). חלק גדול מהפופולריות של דמות הקברן התבטאה במה שמכונה "הרצף" שבו הדמות הייתה בלתי מנוצחת במשך 21 קרבות באירוע השנתי המרכזי של ה-WWE - רסלמניה. "הרצף" נמשך החל מרסלמניה 7 בשנת 1991 ועד רסלמניה 29 בשנת 2013 (מלבד האירועים 10 ו-16 שבהם לא השתתף) ונקטע ברסלמניה 30 בהפסד לברוק לסנר. בסך הכל מאזן הדמות ברסלמניה הוא 25 ניצחונות לעומת 2 הפסדים. מיד עם הופעת הבכורה שלו הפך הקברן לאחת הדמויות הייחודיות בענף. דמותו ידועה בפחד הרב שדמויות יריביו לוקות בו ובטקס הכניסה המרשים לאולם הכולל אורות מכובים וצעידתו האיטית לעבר הזירה, כשברקע מתנגנת נעימת הכניסה שלו המזכירה מארש אבל, ולמעשה בנויה סביב המוטיב ממארש ההלוויה של שופן. ההצגה של דמות "הקברן" על ידי קאלאוויי נחשבת לאחת מהאיכותיות והמסורות ביותר שידעה ההיאבקות המקצוענית בכלל וה-WWE בפרט, כאשר במהלך רוב הקריירה שלו הוא מיעט להתראיין ולהופיע בפומבי כאשר הוא מחוץ לדמות על מנת לשמור על האמינות שלה. במהלך השנים קיבלה הדמות כינויים רבים כאשר הבולטים מביניהם הם "הפנומן" (The Phenom) ו"האיש המת" (The Dead Man). לפני שפנה לקריירת ההיאבקות התכוון קאלאוויי להיות שחקן כדורסל מקצועי. כמו כן, קאלאוויי היה בנעוריו מתאגרף מצליח ואף זכה באליפות הנערים במשקל כבד של טקסס. קאלאוויי החל את קריירת ההיאבקות שלו בשנת 1984, כאשר התאמן והתאבק ב-Dallas Sportatorium של דאלאס, טקסס, עם ארגון World Class Championship Wrestling של פריץ ואן אריק. מאוחר יותר הוא הצטרף כמתאבק לארגון ההיאבקות United States Wrestling Association, שם דמותו זכתה לפופולריות רבה וזכתה בתואר האלוף במשקל כבד ואלוף טקסס במשקל כבד. במהלך שנות השמונים, קאלאוויי השתמש במספר שמות במה: The Commando, The Punisher, Texas Red, The Master of Pain, ו-‎"The Punisher" Dice Morgan. בין השנים 1989 ל-1990 הוא חבר לארגון ההיאבקות National Wrestling Alliance's Jim Crockett Promotions, בשם Mean" Mark Callous". באותה שנה Jim Crockett Promotions נמכרו לטד טרנר ושינו את שמם ל-WCW. הוא התאבק גם במסגרת הזוג "גורדי השחקים" עם Dangerous" Dan Spivey" ואחר כך כמתאבק יחיד. שיא עלילותיו ב-WCW היה בקרב נגד לקס לוגר על אליפות ארצות הברית של NWA, באירוי Great American Bash של 1990, שבו דמותו הפסידה. בסוף 1990 מנהלי הארגון סירבו לחדש את החוזה של קאלאוויי וזה עבר ל-WWF בבעלותו של וינס מקמהן (לימים, ה-WWE). עם מעברו ל-WWF פיתח קאלאוויי את דמות הקברן. הדמות נבנתה עם השנים וסיפור הרקע שלה הלך והעשיר. על פי הסיפור, הקברן הוא בן למשפחה שמנהלת בית הלוויות וכל בני משפחתו נהרגו בשריפה, שהוא הצית בטעות. מאז הוא הרבה להתעסק במוות ואף עבד כקברן בעסק המשפחתי. על פי העלילה, סוכן מתאבקים בשם פול ברר (Paul Bearer, משחק מילים באנגלית שמשמעו "נושא ארון המתים") הצליח להשתלט עליו באמצעות כד זהב ובו אפר הוריו, זאת כדי להפכו למתאבק מטיל מורא. במהלך העלילות הסבוכות של הקברן ב-WWF דמותו של פול ברר נעלמה לאחר שהקברן ראה בו עקב אכילס. על פי הסיפור שנטווה יריביו של הקברן היו סוחטים אותו כדי שיפסיד בקרבות מולם בעזרת איומים על ברר וכד המכיל את אפר הוריו. בשנת 2010 חזר פול ברר לסמאקדאון ועזר לקברן לנצח בקרב, אך באירוע גיהנום בכלוב ברר בגד בו, העביר את כוחותיו אל אחיו קיין וגרם לו להפסיד את קרב אליפות העולם במשקל כבד. דמותו של הקברן אחראית להמצאת מספר סוגי קרבות אקזוטיים, רובם קשורים למוות: "קרב ארון המתים" (Casket Match) בו המנצח הוא מי שמכניס את יריבו אל תוך ארון מתים וסוגר עליו את המכסה, קרב "Hell in a Cell" ("גיהנום בכלוב") בו המתאבקים נלחמים בתוך כלוב סגור, קרב קבור בחיים (Buried Alive) בו המנצח הוא מי שמצליח לקבור את יריבו חי בבור עפר. שהוצב באולם במיוחד בשביל הקרב, וקרב הנסיעה האחרונה בו מנצח מי שמצליח להכניס את היריב לרכב הלוויות. בסיפור העלילה, הקברן נחשב לבעל כוחות על-טבעיים ובמספר פעמים אף קם לתחייה אחרי שקברו אותו, דרסו אותו במכונית ואף שרפו אותו חי בתוך ארון קבורה. כמו כן, ב-1997 התסריט הציג אח לדמותו של הקברן שהוא המתאבק קיין, והתקיימו ביניהם מספר עימותים. בעבר קיין ואנדרטייקר תפקדו גם כצמד, בשם Brothers of Destruction (האחים להרס). אחד מיריביו הידועים היה יוקוזונה, שנחשב לכמעט בלתי-מנוצח בתקופתו (אף על פי שהפסיד להאלק הוגאן). היריבות ביניהם התפתחה במהלך האירוע סדרת ההישרדות בקרב רביעיות של כוכבי ארצות הברית כנגד המתאבקים הזרים. בעקבות התאוששותו המהירה של הקברן ממהלך ה"בונזאי" של יוקוזונה, ערכו השניים קרב ארון מתים, בו יוקוזונה ניצח בעזרת מספר רב של מתאבקים שתקפו את הקברן. תוצאת הקרב הובילה להיעדרות ממושכת של הקברן ולטוויית עלילה מורכבת בה חזר, ניצח כפיל שלו ולבסוף נקם ביוקוזונה וניצח אותו בקרב ארון מתים נוסף. בשנת 2000 חזר הקברן לזירת ה-WWE אחרי היעדרות ממושכת. החזרה התבצעה באירוע ה-PPV ("שלם וצפה") החודשי של החברה, כאשר הקברן נכנס לאולם במהלך קרב האליפות של הערב רכוב על אופנוע. מאותו רגע הקברן שינה את אופי דמותו והחל להיכנס באופן קבוע על אופנוע ולהשתתף בפרומואים ועימותים מילוליים עם שאר המתאבקים, דבר שלא אפיין את דמותו בעבר, דמותו החדשה כונתה "אמריקן באד אס". במופע רסלמניה 20 ב-2004 חזר קאלאוויי לגימיק הישן של ה"קברן". לאחר הספיישל "באקלאש", בו ניצח שוב בקרב על האליפות העולם במשקל כבד נגד בטיסטה, קרע קאלאוויי את שרירי בטנו במהלך אימון ונאלץ לוותר על האליפות. קאלאוויי חזר ל-WWE בספיישל "בלתי נסלח" לקרב מול מארק הנרי, (שכאמור פצע אותו וכביכול ה"נזירים" שלו קברו אותו בעמק המוות) וניצח אותו. ברסלמניה 24 ניצח קאלאוויי את המתאבק אדג' ובכך גרף את ניצחונו ה-16 ברסלמניה, ובנוסף זכה באליפות העולם במשקל כבד. כמה חודשים לאחר רסלמניה הקברן שוב נפצע ונעדר מהתוכניות. נקבע כי באירוע סאמרסלאם הקברן יחזור לפעולה. בסאמרסלאם, קאלאוויי ניצח את אדג' בקרב גיהנום בכלוב, שבסיומו הקברן "שרף" את אדג' וגרם להיעדרותו למספר חודשים. לאחר מכן, הקברן הסתכסך עם המתאבק ביג שואו והשניים נפגשו זה מול זה באירוע ללא רחמים, שם הקברן נוצח כתוצאה מנוקאאוט. השניים התמודדו פעם נוספת באירוע "סייבר סאנדיי" (יום ראשון אינטרנטי) בקרב "מי שעומד אחרון", ובו הקברן ניצח. גם בקרב המכריע בין השניים הקברן יצא עם ידו על העליונה. ברסלמניה 25 התרחש מפגש פסגה בין הקברן לשון מייקלס, צמד המתאבקים האגדיים, נתן את אחד הקרבות הבלתי נשכחים בהיסטוריה של ה-WWE, ובסיומו של הקרב הוכתר האנדרטייקר כמנצח לאחר שניצח את מייקלס והגדיל את רצף ניצחונותיו ל-0–17 באירועי הרסלמניה. לאחר שנעדר מפעילות מאז אותו הקרב, הוא התעמת עם אלוף העולם במשקל כבד באותה התקופה, סי. אם. פאנק, ובאירוע גיהנום בכלוב הצליח הקברן לנצח את יריבו ולזכות בתואר. בסוף שנת 2009 הקברן החל להסתכסך עם המתאבקים בטיסטה וריי מיסטריו, כאשר שניהם התחרו על הזכות להילחם מולו על אליפות העולם במשקל כבד. באירוע תא ההדחות התקיים קרב תא ההדחות על אליפות העולם במשקל כבד. הקרב התקיים בין ג'ון מוריסון, כריס ג'ריקו, ריי מיסטריו, R-טרות', CM פאנק, והאלוף אנדרטייקר. בסוף הקרב הופיע שון מייקלס בזירה, תקף את הקברן וגרם לו לאבד את האליפות לכריס ג'ריקו, בכך שביצע עליו את מהלך הסיום שלו, ה-Sweet Chin Music. אחרי האירוע "תא ההדחות", שון מייקלס הציע לאנדרטייקר להתאבק מולו באירוע רסלמניה 26 בקרב חוזר מרסלמניה הקודמת. בפעם הראשונה הקברן סירב, אך בפעם השנייה הוא שוכנע והסכים ולהתמודד מול מייקלס ברסלמניה, אך בתנאי שאם הוא ינצח את מייקלס, מייקלס יאלץ לפרוש מה-WWE. באירוע זה, ניצח הקברן את מייקלס ובכך סיים את הקריירה המפוארת בת 25 השנים של שון מייקלס. בתחילת חודש יולי 2010, היו חשדות שהקברן מת וקיין אחיו הבטיח שהוא יגלה מי רצח אותו. באירוע סאמרסלאם האנדרטייקר "קם מהקבר" וקיין הודה שהוא תקף את הקברן. בליל האלופים הפסיד לקיין. זאת הפעם הראשונה שקיין ניצח את הקברן בכוחות עצמו. באירוע "גיהנום בכלוב" הקברן הפסיד לקיין בגלל פול ברר על ידי כד הזהב שלו שנותן כוחות ליריביו. באירוע Bragging Rights נקבע קרב בין הקברן לבין קיין, סוגו של הקרב היה "Buried Alive" (תרגום חופשי: קבור בעודו בחיים) התקיימו ארבעה קרבות מפורסמים מסוג זה שבכולם הקברן השתתף, בקרב זה יש גבעת דשא בתחילת הבמה ובאמצע הגבעה יש קבר עם מצבה ולידו ערימת חול, והמטרה היא להכניס את היריב לתוך הבור ולקחת מערימת החול חול עם את, אך ישנם אפשרות להניח חול עם בולדוזר וגם עם מריצה והמנצח מוכרז כאשר יריבו קבור חי. אנדרטייקר הפסיד לקיין בגלל קבוצת הנקסוס ונקבר. ברסלמניה 27 בקרב "הכל הולך" (קרב ללא חוקים) בין אנדרטייקר לטריפל H, שבסופו אנדרטייקר ניצח על ידי הכנעה והעלה את מאזנו ל-0–19. אנדרטייקר חזר להופיע ברסלמניה 28, והעלה את מאזנו ל-0–20, כאשר ניצח את טריפל H, בקרב "גיהנום בכלוב". קרב זה זכה בפרס "סלאמי" על קרב השנה (2012) ובאירוע הסלאמי טריפל H קיבל את הפרס בשמו ובשם אנדרטייקר ושון מייקלס. ב-23 בפברואר 2013, האנדרטייקר חזר לתוכנית סמאקדאון וניצח את וייד בארט ודמיאן סנדאו ביחד עם שיימוס בקרב זוגות. ב-4 במרץ אנדרטייקר חזר בתוכנית "Raw Old School". בתחילתה של התוכנית הגיעו לזירה סי. אם. פאנק, רנדי אורטון, ביג שואו ושיימוס וארבעתם רצו להילחם נגד אנדרטייקר ולסיים את רצף הניצחונות שלו באירועי הרסלמניה. לאחר כמה דקות ויקי גאררו הגיעה לזירה ואמרה שארבעתם ילחמו בקרב מרובע והמנצח ילחם נגד אנדרטייקר ברסלמניה 29. המנצח של קרב זה היה CM פאנק. אחרי הקרב, הקברן יצא לעבר הזירה והסתכל על CM פאנק במבט מאיים. בתוכנית Raw שהתקיימה ב-11 במרץ, פאנק נלחם נגד אחיו של האנדרטייקר (לפי העלילה ב-WWE), קיין, ופאנק הפסיד לו. אחרי הקרב פאנק תקף את קיין עם כד האפר של המנהל של קיין ואנדרטייקר לשעבר, פול ברר, שמת לפני כמה ימים ממחלה. הקברן הגיע לזירה, אך פאנק ברח מהזירה, כשכד האפר אצלו. ב-Raw שבוע לאחר מכן, CM פאנק עמד בזירה ודיבר על הקרב שלו נגד אנדרטייקר ולפתע נשמעה מוזיקת הכניסה של אנדרטייקר. אחרי כמה שניות אנדרטייקר הופיע והפתיע את פאנק, בכך שעמד מאחורי גבו ואז אנדרטייקר תקף אותו באכזריות. פול היימן, המנהל של CM פאנק, ברח עם כד האפר של פול ברר בידיו ופאנק ברח מאנדרטייקר ואז היימן נתן לפאנק את הכד ופאנק שמר עליו. לאחר מכן ב-Raw, אנדרטייקר דיבר על הקרב ואז נכבו האורות, ובאו הנזירים של אנדרטייקר, כאשר אחד מהם היה CM פאנק בסתר. אז נכנס פול היימן המחופש לפול ברר כאשר הכד בידיו, ואז אנדרטייקר בא ותקף את הנזירים, ופאנק הגיע ותקף את אנדרטייקר בפראות. פאנק לקח את הכד, פתח אותו, ושפך על אנדרטייקר את האפר שבתוכו. ברסלמניה 29 ניצח אנדרטייקר את CM פאנק והעלה את רצף הניצחונות ברסלמניה ל-21 ניצחונות. ב-8 באפריל, בתוכנית Raw, אנדרטייקר דיבר על ניצחונו ברסלמניה לזכר פול ברר, ולפתע שלישיית "המגן" הגיעה והקיפה את הזירה, ואז הגיעו קיין ודניאל בריאן (צמד "Hell No") והמגן ברחו מן האולם. כשבועיים לאחר מכן, בתוכנית Raw ב-22 באפריל, אנדרטייקר, קיין ודניאל בריאן נלחמו נגד המגן והפסידו להם. ב-26 באפריל, בתוכנית של סמאקדאון, אנדרטייקר ניצח את דין אמברוז (חבר "המגן"). אחרי הקרב חבר "המגן", רומן ריינס, ביצע "ספיר" על אנדרטייקר ואז המגן המשיכו להכות אותו והשליכו אותו על שולחן השדרנים ועזבו את האולם. ב-24 בפברואר 2014, אנדרטייקר חזר לתוכנית Raw וברוק לסנר הציע לו להילחם נגדו ברסלמניה 30. אנדרטייקר נכנס אל הזירה ובעת שאנדרטייקר חתם, הוא הפתיע את לסנר וביצע עליו את המהלך הידוע שלו, צ'וקסלאם, על שולחן החתימה. ב-6 באפריל, ברסלמניה 30, לסנר ניצח את אנדרטייקר ושבר את רצף ניצחונותיו של האנדרטייקר ועצר אותו על 1–21. במהלך הקרב אנדרטייקר ספג זעזוע מוח חמור, וכשהגיע לחדרי ההלבשה אף פונה לבית חולים מקומי. זכור קטע וידאו קצר בו וינס מקמהן, יושב ראש ה-WWE, קורא לעזרה כאשר אנדרטייקר נכנס אל מאחורי הקלעים. במהלך האירוע "פאסטליין", בריי וויאט איתגר את אנדרטייקר לקרב ברסלמניה 31. שבועיים לאחר מכן, במהלך פרק של התוכנית Raw, אנדרטייקר נענה בחיוב לתיגר. ברסלמניה 31, אנדרטייקר הביס את וויאט והעלה את יחס הניצחונות ברצף הניצחונות הקטוע שלו ל-1–22. כעבור כמעט חצי שנה באירוע סאמרסלאם, האנדרטייקר ניצח את ברוק לסנר לאחר שביצע מהלך בלתי חוקי של מכה "מתחת לחגורה". בליל האלופים, נקבע שאנדרטייקר וברוק לסנר ילחמו בקרב "גיהנום בכלוב" באירוע "גיהנום בכלוב", בו לבסוף אנדרטייקר הפסיד ללסנר. באירוע סדרת ההישרדות, הקברן וקיין נכנסו כצמד "האחים להרס" וניצחו את בריי וויאט ולוק הארפר בקרב זוגות. ב-22 בפברואר 2016, נקבע קרב לרסלמניה 32 בין אנדרטייקר לשיין מקמהן, בנו של יושב ראש ה-WWE, וינס מקמהן. קרב זה קבע האם שיין מקמהן יקבל שליטה מלאה על התוכנית. בנוסף, וינס הכריז שאם הקברן יפסיד זה יהיה קרב הרסלמניה האחרון שלו. ברסלמניה 32 ב-3 באפריל, הקברן ניצח והעלה את רף הניצחונות שלו ל-1–23. בינואר 2017, אנדרטייקר חזר ל-Raw והכריז על כניסתו לקרב הרויאל ראמבל. באירוע זה, הוא היה ה-29 שנכנס, אך לבסוף הודח על ידי רומן ריינס. ב-13 במרץ, בפרק של Raw, הוכרז רשמית על קרב בין אנדרטייקר לרומן ריינס ברסלמניה 33, בו לבסוף ריינס ניצח וצימק את מאזן הניצחונות של הקברן ל-2 הפסדים לעומת 23 ניצחונות. בסיום הקרב השאיר אנדרטייקר את כובעו, מעילו וכפפותיו במרכז הזירה ועזב את האולם בעצב. לאחר מכן הודיע על פרישה. זמן מה לאחר רסלמניה 33, החלו שמועות על חזרה אפשרית של הקברן. שמועות אלה כללו בין השאר קרבות מול ג'ון סינה או רומן ריינס ברסלמניה 34 ואף הייתה שמועה על השתתפותו ברויאל ראמבל. ההופעה הטלוויזיונית הטרייה של הקברן מאז הפסדו ברסלמניה לרומן ריינס, הייתה נאום שנאם במהלך יום השנה ה-25 לכבוד התוכנית Raw ב-22 בינואר 2018. כשבוע לפני פאסטליין, ג'ון סינה אמר בנאום לקהל שהיה רוצה לאתגר את הקברן לקרב ברסלמניה. ב-12 במרץ 2018 בתוכנית Raw, לג'ון סינה נמאס ממה שהוא כינה תירוצים של הקברן על מנת לא להיאבק ואיתגר אותו רשמית לקרב ברסלמניה 34. לאחר שבועות שלא נענה לאתגר של ג'ון סינה, חזר הקברן ברסלמניה 34 לאחר שג'ון סינה התעמת עם אליאס, נענה בחיוב לתיגר של ג'ון סינה והביס אותו ובכך העלה את מאזנו ברסלמניה ל-24 ניצחונות מול 2 הפסדים. זמן לא רב לאחר רסלמניה, לקברן נקבע קרב ארון קבורה מול רוסב באירוע הרויאל ראמבל הגדול ביותר, בו הקברן ניצח. ב-6 באוקטובר 2018 הקברן התחרה נגד טריפל H באירוע סופר שואו-דאון. באירוע זה, לאחר התערבויות מצד קיין ושון מייקלס לטובת הקברן וטריפל H, בהתאמה, הקברן נוצח בידי טריפל H. לפני שיצאו מהאולם, הקברן וקיין תקפו את טריפל H ושון מייקלס. מהלך זה חיזק את השמועה על קרב זוגות שתוכנן לאירוע היהלום שבכתר בין DX לבין האחים להרס. בתוכנית Raw שלאחר מכן, טריפל H ושון מייקלס אתגרו את הקברן וקיין רשמית לקרב באירוע היהלום שבכתר, קרב שבסופו האחים להרס הפסידו. לראשונה מזה 18 שנים, הקברן נעדר מרסלמניה. ב-8 באפריל 2019, בפרק של Raw לאחר רסלמניה, הקברן חזר ותקף את אליאס. ב-13 במאי 2019, נקבע לקברן קרב מול גולדברג לאירוע הסופר שואודאון אשר נערך בערב הסעודית. קרב זה היה הראשון שהשניים התחרו זה מול זה. באירוע זה, שנערך ב-7 ביוני, הקברן גבר על גולדברג. ב-24 ביוני 2019 בפרק של Raw, הקברן הופיע באמצע קרב של רומן ריינס נגד שיין מקמהן ודרו מקינטייר ותקף את שניהם. מאוחר יותר נקבע שהקברן ורומן ריינס ילחמו בשיין מקמהן ודרו מקינטייר באירוע חוקי אקסטרים בקרב ללא חוקים, קרב שבו יצאו הקברן ורומן ריינס עם ידם על העליונה. באירוע סופר שואודאון, שנערך ב-27 בפברואר, הקברן חזר במהלך קרב גונטלט, כשהוא נכנס אחרון והדיח את AJ סטיילס אחרי שחבריו לקבוצת ה-O.C. תקפו את ריי מיסטריו. לאחר מכן, באירוע תא ההדחות, שנערך ב-8 במרץ, הקברן תקף את ה-O.C. ועזר לאליסטר בלאק בקרב מול AJ סטיילס, הפסד שדרבן את סטיילס לאתגר את הקברן לקרב ברסלמניה 36. בלילה הראשון של אירוע זה, שהוקלט ב-25 וב-26 במרץ (ושודר ב-4 באפריל), הקברן גבר על סטיילס במהלך קרב "בית קברות". במהלך הסרט הדוקומנטרי שנעשה על הקברן בשנת 2020 הודיע הקברן על פרישה מה-WWE בטענה ש"אני יכול לתרום יותר מחוץ לזירה מאשר בתוך הזירה". לאחר פרישה זו ציוצים רבים במהלך כל העולם הופיעו ברשתות החברתיות עם האשטאג "תודה לך טייקר" #ThankYouTaker. באירוע סדרת ההישרדות, שנערך ב-22 נובמבר 2020, התקיים טקס פרישה לקברן, שכלל נאום קצר ומרגש של וינס מקמהן, יו"ר ומנכ"ל ה-WWE, ונאום פרידה מרגש של הקברן עצמו בו אמר "כעת הגיע זמנו של הקברן לנוח על משכבו בשלום". במהלך הטקס צלצל פעמון הזירה 10 פעמים, מחווה טקסית מסורתית שנהוג לערוך למתאבק שמת, מחוות פרידה לדמותו של הקברן. טומבסטון פיילדרייבר - (Tombstone Piledriver) - הקברן מרים את יריבו בצורה הפוכה. כך שראשו בין רגליו של הקברן ואז הוא מטיח את היריב בחוזקה על ברכיו וגורם לפגיעה חזקה בראש היריב. לעיתים המהלך מסתיים בהפיכת היריב על גבו וריתוקו כשידי היריב על חזהו כמו גופה. לאסט רייד (פאוור-בומב) (Last Ride Power Bomb) - הקברן מכניס את ראשו של היריב בין רגליו, מרים אותו בתנועת סיבוב ואז מיישר אותו באוויר, מה שגורם להגבהת היריב ומטיח אותו בחוזקה על הרצפה. Chokeslam (הטחת חניקה) - הקברן חונק את יריבו בידו בעמידה, מרים אותו ומטיח אותו בחוזקה על הרצפה. במקרים נדירות בוצע על שני יריבים בו זמנית. בעבר לווה בקריאה "rest in peace". Hell's Gate - מהלך הכנעה, לרוב הקברן מבצע אותו על מתאבקים שקשה להניפם. הוא נשכב על הגב ומושך אליו את היריב, נועל את ידיו ומבצע בו חניקה, כאשר הוא מצמיד את גרונו של היריב אל שוקו הקדמית. Oldschool (אולדסקול) - הקברן מסובב את זרועו השמאלית של היריב עם ידו השמאלית, ואז עולה אל החבלים, צועד על החבל השלישי עד אמצעו בערך ומזנק עליו תוך מכת גרזן. Flying Clothesline - הקברן נעזר בחבלים כדי ליצור תנופה ואז קופץ עם כל גופו וזרועו המתוחה ופוגע ביריבו. Snake Eyes - תפיסת המתאבק וזריקתו עם הראש קדימה על הפינה, המובילה בדרך-כלל ל-Big Boot. Big boot - בעיטה גבוהה לפרצוף היריב. Guillotine Leg Drop - הקברן משכיב את היריב בקצה הזירה, כאשר ראשו וגרונו בולט החוצה. לאחר מכן, הוא הולך על שפת הזירה וקופץ על צווארו עם רגלו הימנית. Triangle Choke (חניקת המשולש) - הקברן חונק את יריבו באמצעות רגליו בעודו שוכב על הרצפה. חניקת דרקון (ידוע גם בשם Takin Care of Business) - הקברן מכופף את ראש היריב לאחור, תופף וחנוק אחורה. Running DDT (די.די.טי) - הקברן נעזר בחבלים כדי ליצור תנופה, רץ לעבר היריב, אוחז בראשו ונופל לאחור. מבוצע לרוב על מתאבקים כבדים במיוחד. Hangman (התליין) - הקברן עומד מעבר לחבלים לוקח את ראשו של היריב ונופל מחוץ לזירה. Suicide Dive (צלילת ההתאבדות)- כאשר יריבו של הקברן עומד מחוץ לזירה, הקברן לוקח תנופה גדולה בעזרת החבלים וקופץ מעל לחבל העליון אל מחוץ לזירה. מהלך זה ידוע בביצועו על המתאבק שון מייקלס ברסלמניה 25. Sidewalk Slam (טריקת מדרכה) - הקברן מרים את יריבו ולאחר מכן מטיח אותו בחוזקה על הרצפה. האנדרטייקר נבחר למתאבק הגדול ביום בכל הזמנים בסקר שערך אתר דיגיטל ספיי ב-2013.‏ אתר IGN בחר בו כמתאבק השני הגדול ביותר בכל הזמנים ותיאר אותו כ"אחד מהמתאבקים והדמויות המכובדים ביותר בענף, שזוכה לטיפול של ייראת כבוד, כמו עתק יקר ובעל ערך רב." הכתב לואיס פס-פומר ממגזין Complex כתב שדמות הקברן היא "הגימיק הטוב ביותר בהיסטוריה של ההיאבקות המקצוענית". לוק וינקי מספורטס אילוסטרייטד בחר באנדרטייקר למתאבק החמישי הגדול ביותר בכל הזמנים. המתאבק ביג שואו ציין את אנדרטייקר כמתאבק המקצועני הגדול ביותר בכל הזמנים. יו"ר ה-WWE וינס מקמהן והמתאבק מארק הנרי ציינו אותו כמתאבק האהוב עליהם (ה"פייבוריט"). ג'ים רוס, מנהל ופרשן בכיר ב-WWE וחבר בהיכל התהילה של ה-WWE אמר: "ללא ספק, האנדרטייקר הוא האיש הגדול, הגדול ביותר בהיסטוריה של היאבקות... אין כוכב WWE גדול יותר מאשר האנדרטייקר." בנובמבר 2015 כתב עיתונאי הדיילי טלגרף טום פורדי שהאנדרטייקר הוא "הספורטאי הגדול ביותר בעולם." בשנת 2020 פרש האנדרטייקר מהאבקות אחרי 30 שנה ב-WWE. בעקבות הפרישה ה-WWE הוציאו תוכנית דוקומנטרית בת 5 פרקים על הקריירה של האנדרטייקר. התוכנית צולמה בין השנים 2017–2020 אך מסקרת את כל קריירת ההאבקות של הקברן. בשנת 2022 נכנס להיכל התהילה של ה-WWE. הישגים במגזין ההיאבקות PWI יריבות השנה (1991) - נגד האולטימייט ווריור קרב השנה (1998) - נגד מנקיינד בקרב "גיהנום בכלוב" בטורניר מלך הזירה 1998 קרב השנה (2009) - נגד שון מייקלס ברסלמניה 25 קרב השנה (2010) - נגד שון מייקלס ברסלמניה 26 קרב השנה (2012) - נגד טריפל H ברסלמניה 28 PWI דירג אותו במקום ה-2 מתוך 500 המתאבקים הטובים ביותר לשנת 2002 הישגים בארגון ההיאבקות United States Wrestling Association - USWA האליפות העולם המאוחדת במשקל כבד של USWA (פעם אחת) הישגים בארגון ההיאבקות World Class Wrestling Association - WCWA האליפות במשקל כבד של טקסס של WCWA (פעם אחת) הישגים בארגון ההיאבקות World Wrestling Entertainment/Federation - WWE/F אליפות העולם במשקל כבד של ה-WWE‏ (3 פעמים) אליפות ה-WWE/F‏ (4 פעמים) אליפות הארדקור של ה-WWF (פעם אחת) אליפות הזוגות של ה-WWF‏ (6 פעמים) - עם קיין (2), עם ביג שואו (2), עם סטיב אוסטין (1) ועם דוויין "הרוק" ג'ונסון (1) אליפות הזוגות של ה-WCW‏ (פעם אחת) - עם קיין (1) זוכה קרב הרויאל ראמבל (2007) חבר היכל התהילה (2022) גביע טוויק (2020) פרס "סלאמי" על התרגיל הטובה ביותר ב-WWF‏ (1996) - זרק את המתאבק "דיזל" לתוך "תהום" פרס "סלאמי" על הקעקוע הטוב ביותר (1997) פרס "סלאמי" על נעימת הכניסה הטובה ביותר (1997) פרס "סלאמי" לכוכב הגבוה ביותר (1997) פרס "סלאמי" על קרב השנה (2009) - נגד שון מייקלס ברסלמניה 25 פרס "סלאמי" על הרגע הטוב של השנה (2010) - נגד שון מייקלס ברסלמניה 26 פרס "סלאמי" על הרגע ה-OMG של השנה (2011) - כשביצע את תרגיל הסיום שלו (טומבסטון) על טריפל H ברסלמניה 27 פרס "סלאמי" על קרב השנה (2012) - נגד טריפל H בקרב "גיהנום בכלוב" ברסלמניה 28 פרס "סלאמי" על קרב השנה (2020) - נגד AJ סטיילס בקרב בית קברות ברסלמניה 36 אלוף העולם במשקל כבד המבוגר ביותר (גיל 44) הישגים במגזין ההיאבקות WON קרב 5 כוכבים (1997) - נגד שון מייקלס בקרב "גיהנום בכלוב" באירוע Badd Blood הגימיק הטוב של השנה (1990–1994) המתאבק "הרע" (Heel) הטוב ביותר (1991) יריבות השנה (2007) - נגד בטיסטה קרב השנה (2009) - נגד שון מייקלס ברסלמניה 25 קרב השנה (2010) - נגד שון מייקלס ברסלמניה 26 המתאבק הכי מוערך (2001) המתאבק השנוא ביותר על ידי האוהדים (2001) היריבות הגרועה של השנה (1993) - נגד גונזלס הענק הקרב הגרוע של השנה (2001) - עם קיין נגד "קרוניק" באירוע בלתי נסלח 2001 היכל התהילה של WON לשנת 2004 לאנדרטייקר 25 ניצחונות לעומת שני הפסדים ברסלמניה וזהו מאזן הניצחונות הטוב בהיסטוריית האירוע. חשוב לציין שאנדרטייקר פספס את רסלמניה 10 בגלל פציעה. ב-6 באפריל 2014 נשבר רצף 21 הניצחונות של אנדרטייקר על ידי ברוק לסנר. פירוט רצף הניצחונות: מדיה וקבצים בנושא מארק קאלאוויי בוויקישיתוף מארק קאלאוויי, ברשת החברתית פייסבוק מארק קאלאוויי, ברשת החברתית אקס (טוויטר) מארק קאלאוויי, ברשת החברתית אינסטגרם מארק קאלאוויי, באתר WWE.com להיאבקות מקצועית מארק קאלאוויי, באתר Online World of Wrestling מארק קאלאוויי, במסד הנתונים הקולנועיים IMDb (באנגלית) מארק קאלאוויי, באתר MusicBrainz (באנגלית) אתר המעריצים הכולל מידע רב, גלריות ותכני וידאו אלעד זאבי, חיים בקבר: אנדרטייקר חוגג 50, באתר הארץ, 25 במרץ 2015 אורן יוסיפוביץ‏, יובל בין חיים למוות: "הפודיום", לכבוד 50 שנות אנדרטייקר, באתר וואלה, 25 במרץ 2015 'אנדרטייקר' פרש: גרמת לכולנו להיראות חלשים, באתר ONE‏, 3 באפריל 2017 עמי פרידמן, קבר לכולם: מורשתו של האנדרטייקר, באתר ynet, 7 באפריל 2017 גיא רייט, ‏הענק שהלך לנוח בקבר, באתר ‏מאקו‏, 12 באפריל 2017 ניר קפלן, ‏קובר ושב: האגדה סביב אנדרטייקר, באתר ערוץ הספורט, 27 במרץ 2020 ניר קפלן, ‏עיטור הקבורה: סיפורו של פול ברר, באתר ערוץ הספורט, 8 בספטמבר 2023 סרטוני וידאו סרטונים בערוץ של ה-WWE ביוטיוב: The Undertaker's 20 greatest moments - WWE Top 10 Special Edition, סרטון באתר יוטיוב (אורך: 10:07) The Undertaker's legendary WrestleMania Undefeated Streak: WWE Playlist, סרטון באתר יוטיוב (אורך: 31:44) The Undertaker's biggest Tombstones: WWE Playlist, סרטון באתר יוטיוב (אורך: 6:04) WWE pays tribute to The Undertaker with Final Farewell, סרטון באתר יוטיוב (אורך: 4:21) The Undertaker says Final Farewell to the WWE Universe: Survivor Series 2020 (WWE Network Exclusive), סרטון באתר יוטיוב (אורך: 1:02) A tribute to The Undertaker for his legendary WWE career: SmackDown, June 26, 2020, סרטון באתר יוטיוב (אורך: 3:29) קרבות מלאים מערוץ ה-WWE ביוטיוב: The Undertaker makes one-on-one debut: WWE Superstars, Dec. 15, 1990, סרטון באתר יוטיוב (אורך: 2:57) FULL MATCH - Hulk Hogan vs. The Undertaker - WWE Title Match: WWE Survivor Series 1991, סרטון באתר יוטיוב (אורך: 19:56) The Undertaker wins the main event of the first Raw: Raw, Jan. 11, 1993, סרטון באתר יוטיוב (אורך: 3:13) FULL MATCH - Undertaker vs. Undertaker: SummerSlam 1994, סרטון באתר יוטיוב (אורך: 20:49) FULL MATCH - Undertaker vs. Yokozuna - Casket Match: Survivor Series 1994, סרטון באתר יוטיוב (אורך: 25:40) FULL MATCH - The Undertaker vs. Kane: WrestleMania XIV, סרטון באתר יוטיוב (אורך: 29:11) FULL MATCH - Batista vs. The Undertaker – World Heavyweight Title Match: WrestleMania 23, סרטון באתר יוטיוב (אורך: 20:13) FULL MATCH - Undertaker vs. Shawn Michaels: WrestleMania XXV, סרטון באתר יוטיוב (אורך: 33:48) FULL MATCH - Undertaker vs. Triple H – Hell in a Cell Match: WrestleMania XXVIII, סרטון באתר יוטיוב (אורך: 50:22) FULL MATCH - Undertaker vs. Mark Henry: WWE Unforgiven 2007, סרטון באתר יוטיוב (אורך: 22:24) ynet ספורט, סופה של תקופה: המתאבק אנדרטייקר פרש, באתר ynet, 3 באפריל 2017. "The Undertaker voted greatest WWE Superstar of all time". דיגיטל ספיי UK. נבדק ב-3 באפריל 2017. {{cite web}}: (עזרה). Luis Paez-Pumar (22 בנובמבר 2015). "The 10 Best Matches of 25 Years of the Undertaker - Complex UK". Complex UK. {{cite web}}: (עזרה). Winkie, Luke (26 ביולי 2016). "Ranking the top 101 wrestlers of all time". Sports Illustrated. נבדק ב-3 באפריל 2017. {{cite web}}: (עזרה). Big Show Interview: On The Undertaker, Ultimate Warrior, leaving WWE, Hall of Fame. YouTube. 6 ביוני 2014. {{cite AV media}}: (עזרה), להלן לינק לסרטון ביוטיוב. "Who's your favorite wrestler's favorite wrestler?". WWE., "WWE Chief Vince McMahon Is Still Making Gains". Muscle & Fitness.. Linder, Zach. "The 20 most dangerous Superstars ever". WWE. נבדק ב-3 באפריל 2017. {{cite web}}: (עזרה). Tom Fordy, ‏Why the Undertaker is the world's greatest sportsman, The Telegraph, 22 November 2015 Evelyn Lau, The Undertaker gets inducted into the WWE Hall of Fame — in pictures, The National, ‏2022-04-02 (באנגלית) Undertaker's WrestleMania Legacy